google/wiki40b huggingface dataset:
Kamaboko

Kamaboko (蒲鉾) er et japansk matprodukt som består av suketōdara (en slags japansk torsk) og/eller andre hvite fisker som kokes til de gelatiniseres.
Når Kamaboko skal spises blir den først nedkjølet, og serveres med forskjellige dipsauser eller skivet og servert som tilbehør i varme supper, nudelretter, med mere.
Naruto (virvel) kalles en type av kamaboko der det røde sjiktet skrur seg innover som på en rullekake. 
Kamaboko tilhører en kategori mat som kalles surimi.
Xuecheng

Xuecheng (kinesisk: 薛城区; pinyin: Xuēchéng Qū) er et bydistrikt i byprefekturet Zaozhuang i provinsen Shandong i Folkerepublikken Kina.
Det har et areal på 506,72 km² og teller 405 285 innbyggere (2003).
Menneskejakt

Handling

Ralph 'Papa' Thorson (McQueen) er en dusørjeger som opererer i forskjellige amerikanske storbyer. Thorson har nettopp tatt en kriminell som viser seg å være nevø av den lokale sheriffen, noe som skaffer ham problemer. Langt mer alvorlig blir problemene når en tidligere psykotisk straffefange, som han tidligere har huket inn, er etter ham. Den tidligere straffefangen går heller ikke av veien for å skade hans gravide venninne for å finne og ta livet av Thorson.
Basert på en sann historie om en mann som har til yrke å bringe inn kriminelle som har brutt kausjonsbestemmelsene.

Om filmen

Dette var den siste filmen som Steve McQueen medvirket i før han brått døde i 1980.
First Division Monument

Historie

First  Division-monument står på plaza i President's Park, vest for Det hvite hus og sør for Eisenhower Executive Office Building (EEOB) på hjørnet av 17th Street og State Places, NW. (EEOB var opprinnelig kjent som State, War, og Navy-building, og da som det gamle VIP-kontorbygg. Monumentet ble forslått av Society of First Division. En veteranorganisasjon for US Army's First Division for å ære for innsatsen til soldatene som kjempet i første verdenskrig Senere tilføyelser til monument minnes livet til første divisjon soldater som kjempet i påfølgende kriger, andre verdenskrig, tillegg på vestsiden ble innviet i 1957, Vietnamkrigen tillegg på østsiden i 1977, og Gulfkrigen i 1995. Cass Gilbert var arkitekten for det opprinnelige minnesmerket og Daniel Chester French var billedhuggeren for Seieresmonumentet. Gilberts sønn, Cass Gilbert Jr, tegnet andre verdenskrig monumentet. Både Vietnam-tillegget og Gulfkrigen ble tegnet av Philadelphia-firmaet Harbeson, Hough, Livingston and Larson. Kongressens godkjenning ble innhentet for å sette opp Monumentet og dets senere tilføyelser på føderalt område. Monumentet vedlikeholdes av National Park Service.
Buddhacarita

Buddhacarita (eller Buddhacaritaṃ, devanagari बुद्दचरितं – «Buddhas gjerninger») er et indisk epos, fra 100-tallet, skrevet av Aśvaghoṣa (ca 80-ca150) på sanskrit. Det er et hellig skrift i buddhismen, og er svært populært og utbredt.
Teksten omfatter 28 vers, og er en biografisk framstilling av Buddhas liv. Teksten har blitt beskrevet som «den viktigste biografiske kilden til Buddhas liv. Dessuten er det den tidligste teksten som legger an en poetisk stil for å beskrive Buddhas liv som en fortelling. [...] det spesielle med Buddhacarita er at den bryter ut fra en lærd filosofisk diskurs og over i en mer poetisk, følsom tilbedelse av Buddha, med vekt på det personlige opplevelsesaspektet.»
Et utdrag av Buddhacarita er oversatt til norsk og utgitt i boken Buddhas fortellinger, 2001.
Dzitnup

Dzitnup er en landsby i Valladolid kommune i delstaten Yucatán i Mexico. I 2010 hadde Dzitnup 1248 innbyggere. Av disse snakka så å si alle yukatansk maya, men de fleste av dem oppga også å snakke spansk.
Dzitnup er mest kjent for de to cenotene som befinner seg et par kilometer nord for landsbyen: Xkekén og Samulá.
Terrorangrepet i Mosul 23. januar 2008

Bakgrunn

Irakiske og amerikanske styrker gjennomførte i mars 2008 en omfattende militæroperasjon mot al-Qaida i Mosul, den største og viktigste byen i kurdisk Nord-Irak. Ifølge kilder i det amerikanske militæret er Mosul den aller siste byen hvor den ytterliggående islamistiske gruppen står sterkt.

Angrepet

Eksplosjonen kom etter et raid av irakiske sikkerhetsstyrker mot et mistenkt lager av våpen og eksplosiver i en byging. Eksplosjonen la både selve bygget og nabobygg i ruiner. Vitner beskrev eksplosjonen som «den største de hadde sett» og fortalte om en stor røyksky som steg opp over byen.
Gen Jubouri, lederen for politistyrkene i Mosul, sa at irakiske sikkerhetsstyrker hadde tatt seg inn i blokken rundt 1630 (lokal tid) etter tips om at det skulle være skjult våpen og eksplosiver der. Sikkerhetsstyrkene utløste så ved et uhell en veikantbombe som de fant inne i bygget, som i tur detonerte en massiv sekundær eksplosjon. Ekplosjonseksperter anslo senere at minst 15 tonn med eksplosiver gikk i luften.

Skader

12 ble drept og minst 132 skadet i eksplosjonen, der kvinner og barn var blant ofrene for eksplosjonen. Bygget med som eksploderte og flere nærtliggende bygninger ble liggende igjen som ruiner etter eksplosjonen.
Klaus Theweleit

Liv og forfatterskap

Theweleit ble født i 1942 i Østpreussen. Faren hans var jernbanearbeider. Theweleit studerte  tysk og engelsk litteratur i Kiel og Freiburg. Fra 1969 til 1972 jobbet han som freelancejournalist og for en offentlig radiostasjon (Südwestfunk). 
Theweleit er mest kjent for å ha skrevet om soldatene i de såkalte Freikorps, dvs.  paramilitære pro-fascistiske grupper som opererte i Tyskland i mellomkrigstiden. Han skrev en avhandling om mentaliteten som lå bak skjønnlitteraturen og selvbiografiene disse soldatene la igjen etter seg, og utvidet det senere til tobindsverket Männerphantasien ("Mannsfantasier"). Theweleit dro på innsikter fra blant andre Norbert Elias, Gilles Deleuze og Wilhelm Reich. 
Det handlet om å vise hvordan et samfunn kan  forme et menneske til å bli nazist og beredt til  å drepe andre mennesker på grunn av denne overbevisningen. Theweleit beskriver Freikorps-soldatenes fascistiske psyke og hvordan de opplever en rus av å drepe og gå i krigen – en rus som mennene ikke kan komme i nærheten av andre steder enn som soldater, torturister, bødler, politi, o.l. Med dette ville han vise hvordan fascisme ikke er et resultat av ideologisk manipulasjon og falsk bevissthet, men heller en samfunnsmessig situasjon som frembringer det verste i mennesket. Det fantes ikke noe skille mellom hva soldatene egentlig ville og udådene de endte opp med å utføre. Det som vanligvis ville blitt oppfattet som psykisk patologi blir under fascismen fremhevet til normalitet. 
Männerphantasien er blant annet oversatt til engelsk og svensk. Den er med vilje formulert i en personlig og ikke-akademisk stil. Theweleit har skrevet bøker om en rekke andre emner, deriblant fotball, og kvinnefremstillinger i litteratur og film.
Theweleit bor i dag i Freiburg i Baden-Württemberg. Han lever som fri skribent og tar undervisningsoppdrag andre steder i Europa og i USA. Han underviser også ved institutt for sosiologi ved universitetet i Freiburg og ved det tyske film- og fjernsynsakademi i Berlin. I 1998 ble han utnevnt til professor i kunst og teori ved kunsthøyskolen i Karlsruhe.
Panthera Publishing

Historie

Forlaget ble stiftet sommeren 2009 av Anette Sivertstøl med utgangspunkt å starte et forlag som utelukkende satset på unge talentfulle forfattere. Ideen kom da hun var 17 år. Familien har avlet flere gründere.
Den første boka på forlaget var I dypet av en ruin av forfatter Kristine Oseth Gustavsen. Denne boken sporet forlagssjef Anette Sivertstøl opp på skrivesiden Skrivebua, en side for unge forfattere, drevet av Nordland fylkeskommune. Boken fikk god kritikk av  Bergens Tidende, og ble satt i samme sjanger som Harry Potter og Ringenes Herre. Gustavsen ble året etter kåret som månedens poet av Dagbladet for diktet sitt Mysteriemannen.
Forlagssjefen ble invitert som gjest hos NRK P3 for å tolke tekster i moderne heavy metal. I 2011 gav forlaget ut boken til Norges yngste forfatter, Astrid Luisa Niebuhr. Niebuhr har blitt mye omtalt for sin kreativitet og effektivitet.
Forlaget er utelukkende et forlag for skjønnlitteratur av og for unge voksne. Forlaget har per 2012 gitt ut fem titler og planlegger å gi ut flere bøker av bokserien Fabula, som er skrevet av den som i 2012 er Norges yngste forfatter, Astrid Luisa Niebuhr.
Wye

Historie

Romerne bygde en tre- og steinbro rett overfor dagens Chepstow. Elven er seilbar helt opp til Monmouth, og har vært dette siden i hvert fall tidlig på 1300-tallet. Den ble utbedret fra dette stedet og en kort stykke nedenfor Hereford av sir William Sandys, kalt 'Waterworks Sandys', tidlig på 1660-tallet ved hjelp av sluser slik at fartøyene kunne passere oppdemningene. Ifølge Herefordshire Council Archaeology var disse slusen med en port («flash locks»). 
Dette ble etter hvert utilstrekkelig og i 1696 fikk County of Hereford tillatelse til å kjøpe opp, og rive møllene langs elvene Wye og Lugg. Alle sluser og oppdemminger ble fjernet, bortsett fra den ved New Weir-stansehammer nedenfor landsbyen Goodrich i Herefordshire, og denne eksisterte fram til rundt 1815. Dette ble betalt gjennom en skattlegging til County. Ved fjerningen av oppdemmingen i Wye i Herefordshire ble elven seilbar til den vestlige grenseområdene, og bortenfor fram til Hay-on-Wye.  En slepevei for hest ble etablert i 1808, men bare opp til Hereford; tidligere hadde lektere på Severn blitt trukket av menn. Det ble brukt ressurser på å utbedre Lugg tilsvarende fra Leominster til der den renner sammen med Wye ved Mordiford, men denne elven var vanskelig å navigere på. Kommersiell transport på Wye fortsatte fram til 1850-årene, da varetransport ble flyttet over på jernbanen. Elven blir i dag brukt av fritidsbåter.
Ektevigsel

Ektevigsel er en offentlig handling i forbindelse med inngåelse av et ekteskap. En ektevigsel foretas vanligvis av de som gifter seg sammen med en viglsler og parets forlovere. I forbindelse med handlingen kan det også være musikk og taler av flere personer.

Norge

Ektevigselsseremonien blir normalt styrt av en viglser som enten er en representant for styresmaktene i en borgerlig vigsel, en prest i en kirkelig vigsel eller av en godkjent seremonileder fra et livssyns- eller trossamfunn.
Begge de kommende ektefellene må være til stede under seremonien, og i tillegg må to myndige vitner, foruten vigsleren være til stede under seremonien. De blivende ektefolk erklærer at de ønsker å inngå ekteskap med hverandre. En godkjent vigselsperson skal erklære at ekteskapet gyldig. Til slutt undertegnes vigselsprotokollen. Vigselen er det ritual som symboliserer inngåelsen av ekteskapet og blir ofte etterfulgt av en privat bryllupsfest.
En borgerlig vigsel er ytre sett en ren juridisk handling som utføres av vigsler som kan være en dommer hos byfogden eller tingretten. En kirkelig vigsel er en religiøs seremoni og kan bli utført av ordinerte prester. Par som er borgerlig viet kan i tillegg få en kirkelig forbønnsgudstjeneste for ekteskapet i de fleste trossamfunn. Et trossamfunn, Unitarforbundet, kan vie etter både religiøs og borgerlig seremoni.

Globalt

Det er forskjellige lovbestemmelser rundt om i verden om hvordan en ektevigsel skal foregå og hvem som kan være vigsler. I USA er det forskjellige bestemmelser i forskjellige stater. I noen land kan viglsleren være en hvilken som helst forstander eller taler i et religiøst samfunn, mens andre steder må vedkommende ha en lisens. Noen steder kreves det at selve den juridiske vigselen skal foretas av en embedsmann og være adskilt fra religiøse handlinger.

Tradisjon

Flere tradisjoner blir ofte fulgt i forbindelse med en ektevigsel. En tradisjon er at faren til bruden, eller en annen mannlig slektning hvis faren er fraværende, leier henne inn. Det kan også være slik at paret kommer gående inn sammen. Det er også vanlig at brudepiker og brudesvenner deltar. De har ofte på seg lignende klær som bruden og brudgommen.
En ektevigsel har ofte et religiøst tilsnitt dersom paret er religiøse. I mange land er det tradisjon for at vigselen finner sted i en kirke og at vigsleren er en prest. Dersom en ektevigsel ikke er religiøs, er det gjerne en embedsmann eller en dommer som er vigsler.
Prins Gong

Liv og virke

Yixin var halvbror til Xianfeng-keiseren og fremtrådte først som diplomat under andre opiumkrig mot Storbritannia og Frankrike, da han fikk i oppdrag å undertegne Pekingkonvensjonene som satte stopp for fiendtlighetene. Keiseren selv hadde etterlatt ham i Beijing for å forhandle med de fremrykkende britiske og franske styrker, mens han selv men storparten av hoffet, hadde trukket seg nordover til palasset i Rehe.  
I 1861 ble han leder av Zongli Yamen, det regjeringsorgan som Kina i konvensjonene forpliktet seg til å opprette for utenrikssaker.
Etter Xianfengs død samme år ble han etter en statskuppslignende manøver i ly av de to enkekeiserinnene Ci'an og Cixi den egentlige regenten under sin brorsønn Tongzhi-keiserens umyndighetstid. 
Han grunnla læreinstitusjonen Tongwen Guan i 1862 for kinesiske lærde for studiet av fremmedspråk og teknologi.
Han tapte senere vesentlig anseelse og fikk en varig knekk da Qingstyrkene tapte den fransk-kinesiske krig. Han kom da i skyggen av sin yngre halvbror, førsteprins Chun 醇賢親王).
I 1894 ble Yixin igjen sjef for Zongli Yamen.
Ninhursag

Navn

Nin-hursag betyr «det hellige fjellets frue» (fra sumerisk NIN, «frue», og ḪAR.SAG, «hellig fjell», «foten av fjellet», muligens en referanse til stedet for hennes tempel, E-Kur («Huset ved fjelldypene») ved Eridu. Hun hadde mange navn eller epiteter, blant annet Ninmah («Store dronning»); Nintu («Fødselens frue»); Mamma eller Mami (mor); Aruru, og akkadiske Belet-Ili («Gudenes mor»).
I henhold til en legende ble hennes navn endret fra Ninmah til Ninhursag av hennes sønn Ninurta for å minnes at han skapte fjellene. Da Ninmenna, i henhold til et babylonsk innsetningsritual, plasserte hun gullkronen på kongen i tempelet Eanna («stort hus», «palass»).
En del av navnene eller epitetene over var en gang også knyttet til andre gudinner (som Ninmah og Ninmenna), som senere ble identifisert og smeltet sammen med kulten til Ninhursag, og det eksisterer myter hvor navnet Ninhursag ikke nevnes eller uttales.
Som hustru og ledsager av Enki ble hu også referert til som Damgulanna eller Damkina («Trofaste hustru»). Hun hadde mange andre epiteter, blant annet Shassuru («Livmorgudinne») og Tabsut ili («Gudenes jordmor»). I denne rollen ble hun identifisert med Ki i Enuma Elish. Hun hadde helligdommer i byene Eridu og Kisj.

Mytologi

I legenden om Enki og Ninhursag fødte hun en datter som ble kalt for Ninsar («Grønt løvs frue»). Med Enki fødte Ninsar en datter ved navn Ninkurra. Ninkurra fødte Enki en datter ved navn Uttu. Enki strebet etter Uttu, men hun var oppjaget over at Enki ikke brydde seg om henne. På råd fra Ninhursag gravla Uttu sæden til Enki i jorden og der sprang de første åtte planter opp. Da Enki så plantene ble han syk i åtte av sine organer i kroppen. Ninhursag leget ham, tok plantene inn i sin kropp og fødte deretter åtte guddommer: Abu, Nintulla (Nintul), Ninsutu, Ninkasi, Nanshe (Nazi), Azimua, Ninti, og Enshag (Enshagag).
I teksten Skaperen av hakken fullførte hun menneskehetens fødsel etter at hodene hadde blitt av avdekket av Enkis hakke.
I skapelsestekster opptrer Ninhursag under navnet Ninmah som jordmor mens modergudinnen Nammu skaper ulike menneskeindivider fra klumper av leire ved en fest gitt av Enki for å feire skapelsen av menneskeheten.

Dyrkelse

Hennes symbol som minner om den greske bokstaven omega, Ω, har blitt avbildet i mesopotamisk kunst siden 3000 f.Kr., men mer generelt fra tidlig på 1000-tallet. Det synes som om en del grensesteiner indikerte hennes betydning. Omegasymbolet er også tilknyttet den egyptiske kveggudinnen Hathor, og kan muligens representere en stilisert livmor. Hathor er også tidvis avbildet på et fjell, og det er mulig at de to gudinnene er influert av hverandre.
Stage (album)

Stage er et musikkalbum med Øystein Wiik, utgitt i 1993.
Capolona

Frazioni

Kommunen omfatter følgende frazioni:
Bibbiano, Castelluccio, Lorenzano, Pieve San Giovanni, San Martino Sopr'Arno
Encyclopaedia Sinica

Encyclopaedia Sinica er en engelskspråklig encyklopedi om Kina og kinarelaterte emner redigert av den engelske protestantiske misjonæren Samuel Couling. Den utkom i 1917.
Verket betraktes som en viktig kilde for forståelsen særlig av hvordan den engelsktalende vestlige verden den gang vurderte kinesiske forhold.
WrestleMania XXVI

WrestleMania XXVI var den 26 WrestleMania. Det foregikk den 28. mars, 2010 i Glendale, AZ, USA.
Fosen Skøytekrets

Fosen Skøytekrets er en tidligere krets under Norges Skøyteforbund.
Kretsen ble stiftet i 1953. August Sivertsen fra Bjugn var kretsens formann gjennom hele dens levetid.
Trondheim og Omegn Skøytekrets og Fosen Skøytekrets ble slått sammen med Sør-Trøndelag Skøytekrets i 1970.
Douglas AC-47 Spooky

Douglas AC-47 Spooky var en amerikansk-produsert variant av transportflyet Douglas C-47 Skytrain, med modifikasjoner for å brukes til nærstøtte for bakkestyrker, et såkalt angrepsfly.

Historie

Tidlig under Vietnamkrigen så den amerikanske militære ledelsen behovet for et fly som kunne fly lavt, holde seg i luften lenge og legge ned mengder av ild mot lett pansrede mål. Et antall C-47 transportfly fra andre verdenskrig ble tatt ut av lagring og utstyrt med 7,62 mm gatlingkanoner basert på M61 Vulcan-designet. Disse fyrte ut av siden på flyet, og gjorde at flyet kunne sirkle rundt målet og kontinuerlig legge ned ild. Den modifiserte utgaven ble kalt AC-47 «Spooky».
AC-47 var i stand til å fyre av sine tre gatlingkanoner med en kombinert ildtakt på 18 000 skudd i minuttet. Fangede nordvietnamesiske soldater innrømte at de var skremt av flyet, og beskrev det som «en ildsprutende drage». Amerikanske soldater døpte heretter flyet «Puff, the Magic Dragon». AC-47 hadde sine ulemper, og utvikling av en ny generasjon ble påbegynt, basert på et mer moderne transportfly.
C-130 Hercules i varianten AC-130 ble den nye generasjonen «gunship» etter AC-47.
Nagar panchayat

Nagar panchayat (hindi: नगर पंचायत) eller nagar palika (hindi: नगर पालिका) er en form for en politisk enhet i urbane områder i India, sammenlignbar med en kommune.
Et urbant senter med mer enn 30 000 og færre enn 100 000 innbyggere er klassifisert som en nagar panchayat. Det finnes imidlertid noen unntak. Alle de tidligere byområde-komiteene (urbane sentre med en samlet befolkning på mer enn 5 000 og mindre enn 20 000 blir omklassifisert som nagar panchayat.
En nagar panchayat har en leder med formyndere. Den består i det minste av ti valgte formyndere og tre nominerte medlemmer.
Gunnvald

Etymologi

Gunnvald har opprinnelse i det norrøne navnet Gunnvaldr, som er sammensatt av navneleddene gunnr, «kamp», og valdr, «hersker».
Randi Haugstveit

Unge år

Randi Haugstveit vokste opp i Lonevåg på Osterøy. Hun er utdannet jordmor og sykepleier.

Misjonær

Randi Haugstveit ble vigslet til misjonær 27. april 1952 i den norske pinsebevegelsen, og utsendt fra Pinsekirken Tabernaklet Bergen til Katihar, Bihar i India.
Katihar, Bihar var et kriserammet område i India og nøden var stor. Randi Haugstveit startet en provisorisk sykestue i 1953. Sykestuen hjalp hovedsakelig spedalske og ble drevet frem til 1973. Hun har ledet arbeidet med å bygge barnehjem og skoler. En av skolene har plass til 500 elever. Hun ledet også byggearbeidet av den store kirken i Katihar.
Randi Haugstveit har fra hun kom til Katihar satset på ledertrening og opplæring av nasjonale medarbeidere. Indiske medarbeidere har overtatt mye av ansvaret de norske misjonærene tidligere hadde.
Under de store flomkatastrofene i 1970- og 1980-årene ledet Randi Haugstveit et større hjelpearbeid sammen med Kirkens Nødhjelp. 
For sin lange tjeneste som misjonær og sin nød og omsorg for sine medmennesker, ble Randi Haugstveit i 1997  tildelt Kongens fortjenstmedalje.
Stortingets landbrukskomité

Landbrukskomiteen var en fagkomité på Stortinget. Den behandlet saker relaterte til landbruket, og ble avviklet i 1993, da saksområdet ble overført til den nye Næringskomiteen. Landbrukskomiteen var brukt som eksempel i tesen om «den segmenterte staten» i maktutredningen, og det har derfor vært hevdet at næringssegmenteringen har blitt svekket ved avviklingen av komiteen.
Norsk Havbrukssenter

Norsk Havbrukssenter AS er et besøks- og utviklingssenter for havbruk. Senteret ligger på Toft, i Brønnøy kommune og samarbeider med flere oppdrettsselskaper og leverandører til oppdrettsnæringen.
Norsk Havbrukssenter kom i drift våren 2008, og var ferdig med et oppdrettsanlegg med drifts- og mottagelsesbygning i slutten av 2008. Oppdrettsanlegget er tilgjengelig fra land via en lang flåte. I anlegget er det blant annet en moderne fórflåte, fóringsanlegg, kontrollrom, undervannskamera, laksemerder, torskemerder og et lite akvarium.
Senteret er åpent for publikum og har blant annet besøk fra barnehager, skoler, turister, lokalbefolkning og aktører i havbruksbransjen. I 2009 hadde senteret rundt 2.500 besøkende. Virksomheten arbeider med en videreutvikling av sitt reiselivskonsept.
Det har vært utført, og pågår, flere vitenskapelige forsøk og tester i anlegget. Norwegian Center of Expertise Aquaculture kjører sitt prosjekt Northern Cod i anlegget og i 2010 vil det testes ut en lukket merd, i samarbeid med bl.a. Teknologisk Institutt og Plastsveis AS.
Styreleder for selskapet er Bjarne Mørk-Eidem, som blant annet har bakgrunn som fiskeriminister. Nestleder er Paul Birger Torgnes. Daglig leder er Arnfinn Torgnes.
Beleiringen av Breda (1581)

Beleiringen av Breda i 1581 under åttiårskrigen ble utført av spanske tropper under Claude de Berlaimont, herre av Haultepenne, sin kommando. Angrepet kom som en overraskelse fordi en illojal vakt slapp de spanske troppene inn. Han ble bestukket av kong Karl de Gavre som satt fanget i borgen.
Til tross for motstand fra innbyggerne i Breda klarte fienden å ta de viktige byportene og gå til angrep på rådhuset, tårnet og kirken. Forsvarerne overga seg under den forutsetning at byen ikke skulle bli plyndret. Kampene stoppet, men spanjolene plyndret og massakrerte likevel innbyggerne i byen. 584 innbyggere mistet livet i angrepet.
Cape Hinks

Cape Hinks er et bratt nes nedenfor en høy isdekt dom, helt nord i Finley Heights på østkysten av Palmer Land i Antarktis. Det ble oppdaget og fotografert av sir Hubert Wilkins på flyturen hans den 20. desember 1928. Det ble senere fotografert fra luften av Lincoln Ellsworth i 1935, og av U.S. Antarctic Service (USAs) i 1940. Neset ble navnsatt av Advisory Committee on Antarctic Names etter Arthur R. Hinks, sekretær i Royal Geographical Society, 1915–45, som i studiene han publiserte samlet oppdagelsene til Wilkins, Ellsworth, Rymill og USA i området.
Atomemisjonsteknikker

Atomemisjon og atomfluorescens

Atomemisjon- og atomfluorescensteknikker er begge basert på måling av emisjon fra eksiterte atomer eller ioner
Forskjellen mellom AES og AFS er hvordan eksitasjonen foregår, termisk (AES) eller ved bestråling med fotoner (AFS)

For atomemisjonsteknikker

Atomisering skjer ved tilføring av energi (Q) i en flamme, plasma, etc. En liten andel av atomene eller ionene eksiteres.

For atomfluorescensteknikker

Atomisering og eksitasjon skjer ved tilføring av energi (Q) i en flamme, plasma, etc. En liten andel av atomene eller ionene eksiteres. I tillegg eksiteres analytten(e) ved bestråling med egnet bølgelengde.

Flammefotometer

Et flammefotometer er et relativt enkelt instrument for måling av atomemisjon hvor en propan/luft flamme med temperatur mellom 1750 til 1850⁰C som benyttes som atomiserings- og eksitasjonsklide. Ett filter (ikke monokromator) benyttes for å velge ut det bølgelengdeområdet som skal benyttes.

Flammefotometri

Flammefotometri kan benyttes til bestemmelser av alkali- og jordalkalimetaller da det kun er disse grunnstoffene som eksiteres i vesentlig grad i en propan/luft flamme. Flammefotometri er ikke mye benyttet i dag.